Nariadenie komisie (ES) č. 1851/2003
zo 17. októbra 2003,
ktorým sa mení a dopĺňa nariadenie Rady (EHS) č. 574/72, ktorým sa stanovuje postup na vykonávanie nariadenia (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 574/72 z 21. marca 1972, ktorým sa stanovuje postup na vykonávanie nariadenia (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva [1], naposledy zmenené a doplnené nariadením Komisie (ES) č. 410/2002 [2] a najmä jeho článok 122,
keďže:
(1) Určité členské štáty alebo ich príslušné orgány požadovali zmeny príloh k nariadeniu (EHS) č. 574/72 podľa postupu v ňom stanovenom.
(2) Navrhované zmeny a doplnenia vyplývajú z rozhodnutí, ktoré prijali príslušné členské štáty alebo ich príslušné orgány, ktoré menovali orgány zodpovedné za vykonávanie právnych predpisov sociálneho zabezpečenia v súlade s právnymi predpismi spoločenstva.
(3) Dospelo sa k jednomyseľnému stanovisku Správnej komisie pre sociálne zabezpečenie migrujúcich pracovníkov,
PRIJALA TOTO NARIADENIE:
Článok 1
Prílohy 1 až 4 a prílohy 6, 9 a 10 k nariadeniu (EHS) č. 574/72 sa menia a dopĺňajú v súlade s prílohou k tomuto nariadeniu.
Článok 2
Toto nariadenie nadobúda účinnosť 20. deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 17. októbra 2003